Algus jälle läbi Paralepa ja Pullapää. Pullapääl üritame ühte efektset lõiget mööda vana raudteetammi, ehkki nii kaart kui GPS näitavad, et läbi ei saa ... väikeste mööndustega siiski saab. Tee lõppeb tõepoolest ja meie ees on talu. Üritame algul viisakalt ümber talu tungida, aga võsa osutub jalgratta jaoks liiga tihedaks. Läheme siis otse läbi taluhoovi ja ehmatame poolsurnuks seal päevitava  poolpalja naisterahva, kes paaniliselt üritab end varjata kõige kättejuhtuvaga :).